Държавен вестник, бр. 51, 2016 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  51
(6) Всяка комисия може да възложи на един 
или повече от своите членове осъществява­
нето на представителни, проучвателни или 
други дейности, свързани с осъществяване 
на нейните функции, при осигуряване на 
равностойно разпределение на възлаганите 
дейности между членовете на комисиите.
(7) Дневният ред, периодичността и про­
дължителността на заседанията на комисиите 
се определят от тях. Дневният ред и кратките 
стенографски протоколи от заседанията се 
публикуват на интернет страницата на ВСС.
(8) Постоянните комисии заседават и вземат 
решения, ако присъстват повече от половината 
от общия брой на членовете им. Комисии­
те вземат решение с мнозинство повече от 
половината от присъстващите членове при 
явно гласуване. Решенията на комисиите се 
публикуват на страницата на ВСС.
(9) Постоянната комисия се свиква на за­
седание от нейния председател или по искане 
най-малко на една трета от членовете є.
(10) Комисиите могат да провеждат съв­
местни заседания, когато се разглеждат общи 
въпроси. Тези заседания се ръководят по спо­
разумение от един от председателите.
(11) При съвместни заседания всяка ко­
мисия взема поотделно своето решение по 
обсъждания въпрос. При различни становища 
всяка комисия прави свой отделен доклад, 
като предлага проект на решение.
(12) Постоянните комисии приемат свои 
вътрешни правила в съответствие с този 
правилник.
Чл. 13. Постоянни комисии на пленума на 
Висшия съдебен съвет са:
1. комисия „Бюджет и финанси“;
2. комисия „Управление на собствеността“;
3. Комисия по правни и институционални 
въпроси;
4. комисия „Професионална квалификация 
и информационни технологии“.
Чл. 14. Комисия „Бюджет и финанси“ се 
състои от шестима членове на ВСС –  трима 
от прокурорската колегия и трима от съдий­
ската колегия. Комисията:
1. изготвя краткосрочни и дългосрочни 
бюджетни прогнози;
2. предлага правила и процедури за финан­
сово управление и контрол в съдебната власт;
3. предлага на ВСС правила и указания, 
свързани с дейността на органите на съдебната 
власт и администрацията на ВСС;
4. изготвя проект на годишен бюджет на 
съдебната власт;
5. изготвя проект на разпределението на 
бюджетните средства на органите на съдебната 
власт по бюджети;
6. предлага разпределение на бюджетните 
средства на органите на съдебната власт по 
бюджети;
7. предлага правила и механизми за опре­
деляне размера на трудовите възнаграждения 
на членовете на ВСС, съдиите, прокурорите 
и следователите и на съдебните служители;
8. изготвя анализи за текущото финансово 
състояние на съдебната система и поддържа 
финансова статистика;
9. оказва методологическа помощ на ор­
ганите на съдебната власт по въпросите на 
бюджета, финансовия мениджмънт и финан­
совото обслужване;
10. одобрява тригодишен стратегически 
план и годишния план за дейността по вътре­
шен одит, изготвени от дирекция „Вътрешен 
одит“, и ги представя за утвърждаване от ВСС;
11. утвърждава проектни предложения и 
контролира усвояването на средства по про­
грами по международни и вътрешни проекти, 
свързани с Висшия съдебен съвет и съдебната 
власт.
Чл. 15. Комисия „Управление на соб­
ствеността“ се състои от шестима членове 
на ВСС – трима от прокурорската колегия 
и трима от съдийската колегия. Комисията:
1. организира изработването на концепции, 
прогнози и програми за инвестиционната 
политика на съдебната власт, управлението и 
стопанисването на сградния фонд, след което 
ги внася за утвърждаване от пленума на ВСС;
2. проучва и анализира необходимостта от 
ново строителство, реконструкция, възстано­
вяване и основни ремонти за нуждите на съ­
дебната власт, включително и предложенията 
на органите на съдебната власт;
3. предлага на пленума на Висшия съде­
бен съвет за приемане ежегодните програми 
на инвестиционната дейност в рамките на 
утвърдения бюджет;
4. ежегодно предлага на пленума на ВСС да 
приеме анализ на изпълнението на годишните 
и дългосрочните разчети за изразходваните 
средства с инвестиционно значение;
5. внася съвместно с комисия „Бюджет и 
финанси“ в пленума на ВСС предложения за 
финансиране от бюджета или от други сред­
ства на ново строителство, реконструкция, 
възстановяване и основни ремонти за нуждите 
на съдебната власт;
6. разглежда предложения и искания за 
извършване на текущи и аварийни ремонти в 
сградния фонд на съдебната власт и ги внася 
в комисия „Бюджет и финанси“ за извършване 
на бюджетния разход съобразно изискванията 
за изпълнение на бюджета;
7. организира осъществяването на пред­
варителен, текущ и последващ контрол по 
реализирането на инвестиционната политика, 
включително извършването на ново строител­
ство, реконструкция, възстановяване и основни 
ремонти на сградния фонд на съдебната власт;